čo sa oplatí v kúpeľni prerábať pred predajom nehnuteľnosti?
v prípade, že je pôvodná kúpeľňa naozaj stará, hodila by sa kompletná rekonštrukcia. ale bude váš štýl korešpondovať s predstavou nových kupujúcich? pôjde o nákladnú položku, ktorú nemusí každý oceniť. ak stavíte na univerzálne vybavenie a dizajn, prerábka stojí za zváženie. záleží aj na tom, koľko peňazí a času vás vo finále vyjde. čo sa však takmer vždy oplatí, je renovácia vody, odpadu, vykurovacích telies a stúpacích rozvodov. novému majiteľovi ušetríte množstvo starostí.
počas leta sú najväčším nepriateľom horúce teploty. trávnik, rastliny aj stromy trpia na nedostatok zrážok a nízku vzdušnú vlhkosť. pri starostlivosti je najdôležitejšia pravidelná zálievka. pozorne sledujte suché či žlté listy a odkvitnuté kvety na rastlinách, priebežne ich odstraňujte.
mesiace júl a august môžete využiť na hnojenie alebo postrek trávnika. živý plot rastie pomerne rýchlo, počas leta sú vhodné aspoň dva tvarovacie strihy - prvý v júni a druhý v auguste. 
na vrchole leta môžete zasadiť mrkvu s kratším koreňom alebo reďkovky. z úrody sa budete radovať už koncom sezóny. letné ročné obdobie je tiež vhodné na opätovnú výsadbu šalátov. 
stromy s bohatou úrodou, ako jablone, slivky či hrušky obtrhajte od menších plodov. uľavíte konárom. po zozbieraní čerešňovej úrody odporúčame strom orezať. pokiaľ chcete rozmnožiť jahody, urobte tak tesne pred tým, ako začnú rodiť.